Die Lam van God: 'n Bybelse Pasga-viering | Moadim Media
Die Lam van God: 'n Bybelse Pasga-viering
Die interaktiewe verhaal (“Haggadah” in Hebreeus) in hierdie artikel is gebaseer op die Pasgamaal wat Jeshua saam met sy dissipels gevier het.
Wenk: Bedien drinkgoed omtrent 'n halfuur voordat verrigtinge begin.
Jeshua, die Lig van die wêreld
Die Fees begin: Blaas die shofars!
Nuwe Verbond Geloofsverklaring
Die vier bekers wyn: Die Eerste Beker
Die Pasga Gebed
Rein hande en skoon hart
Nuwe lewe uit trane
Die Tweede Beker – Die Beker van Vrymaking
Nagmaal: Die Afikomen en die Beker van Verlossing
(Lofdans / musiek)
Die Beker van Elia: Berei die Weg van God
Die Here se gebed vir sy dissipels
Die Vierde Beker – die Beker van Lofprys
Die Pasga-Nagmaal: tot gedagtenis aan Jeshua
Baie belangrik: Ons neem die Nagmaal baie ernstig op en beskou dit as die kern van die Paasfees, daarom vra ons dat u asseblief hierdie pamflet (bladsy 3 en 4 in die boekie) biddend sal lees vóór die fees, sodat u met ’n voorbereide hart kan deelneem.
Toe Jeshua die Verbond hernu het tydens Pesach, het hy die Heilige Nagmaal in-gestel en gesê ons moet dit doen tot sy gedagtenis.
(Jer 31:31-33, Mat 26:28, Luk 22:12+20, 1Kor 11:23-25)
Die Heilige Nagmaal (Zichron Mashiach)
1Kor 11:28-30 Maar die mens moet homself beproef en so van die brood eet en uit die beker drink. Want wie op onwaardige wyse eet en drink, eet en drink ‘n oordeel oor homself, terwyl hy die liggaam van die Here nie onderskei nie. Daarom is daar onder julle baie swakkes en sieklikes, en ‘n aantal het ontslaap.
Dít beteken dat ons deeglik daarvan bewus moet wees dat die brood en wyn afgesonder (“heilig”) is omdat dit die liggaam van Jeshua verteenwoordig.
’n Bruid is afgesonder aan haar Bruidegom. Vir ons as Nuwe Verbond gelowiges is dit die belangrikste en heiligste gebeurtenis van die jaar. Om deel te neem aan Nagmaal is ’n baie ernstige saak en ons moet ons harte voorberei vir Pasga:
1Kor 13:4 Die liefde is lankmoedig en vriendelik; die liefde is nie jaloers nie; die liefde praat nie groot nie, is nie opgeblase nie
1Kor 5:6-8 Julle roem is nie mooi nie. Weet julle nie dat ‘n bietjie suurdeeg die hele deeg suur maak nie? v7 Suiwer dan die ou suurdeeg uit, sodat julle ‘n nuwe deeg kan wees—soos julle inderdaad ongesuurd is—want ook ons Paaslam is vir ons geslag, naamlik die Messias. v8 Laat ons dan feesvier, nie met die ou suurdeeg of met die suurdeeg van ondeug en boosheid nie, maar met die ongesuurde brode van reinheid en waarheid.
Voorbereidings vir Pasga begin alreeds ’n paar dae vóór die tyd deurdat all suur-deeg en rysmiddels (enigiets wat “opblaas”) verwyder word. Enige oorblywende voedsel wat suurdeeg bevat word die oggend voor Pasga begin verbrand.
Suurdeeg (en ander rysmiddels) veroorsaak dat die deeg rys; dit toon hoedat sonde ons trots en hoogmoedig maak. Dit spreek ook van valse leringe wat mettertyd die hele deeg beïnvloed. Die doel en fokus van die skoonmaak-proses is om ons daaraan te herinner dat ons lewens sonder suurdeeg moet wees. Dit gaan nie oor “pannekoek” eet nie maar heiligmaking (heiligmaking beteken om God se gebooie te onderhou). Dit gaan meer oor die geestelike dan die fisiese. Dit gaan daaroor om navolgers van ons Messias te wees.
Exo 12:3-13 Spreek tot die hele vergadering van Israel en sê: Op die tiende van hierdie maand moet hulle elkeen ‘n lam neem volgens die families, ‘n lam vir ‘n huisgesin. Julle moet ‘n lam hê sonder gebrek, ‘n jaaroud rammetjie. Van die skape of van die bokke kan julle dit neem. En julle moet dit in bewaring hou tot die veertiende dag van hierdie maand; en die hele vergadering van die gemeente van Israel moet dit slag teen die aand. En hulle moet van die bloed neem en dit stryk aan die twee deurposte en aan die bo-drumpel, aan die huise waarin hulle dit eet. Maar die bloed sal vir julle ‘n teken wees aan die huise waarin julle is: as Ek die bloed sien, sal Ek by julle verbygaan. En daar sal geen verderflike plaag onder julle wees wanneer Ek Egipteland tref nie.
Die boodskap van Pasga is beskerming en redding deur die bloed van die Lam. Die Hebreeuse woord vir verbygaan is “Pesach”.
Die verhaal van die Pasga-Nagmaal volg ’n antieke orde, wat “Seider” genoem word in Hebreeus (dis ook die naam van die bord met die simboliese voedsel). Dis heel waarskynlik dieselfde orde wat deur Jeshua en sy dissipels gevolg is tydens die Laaste Avondmaal.
Die Nagmaal is die belangrikste deel van ons byeenkoms en ons wil dit nie te laat doen nie, ter wille van gaste wat nie te laat kan bly nie, en ook sodat ons dit kan doen met die nodige waardigheid, sonder om gejaagd te voel.
Ons vra dat u asseblief die tusen-in gesels beperk tydens die verhaal sodat ons meer tyd het om die maaltyd te geniet en saam te kuier.
(Tyd vlieg nogal vinnig sonder dat mens dit agterkom! Indien nodig sal die spreker met sy lepel teen sy glas kap of opstaan as teken dat hy gaan begin).
Daar is nie baie plek op die tafels nie, u is baie welkom om die “Seider-bord” te verwyder ná afloop van die verhaal wanneer ons die maaltyd gaan geniet.
Ons vra elke tafel om ’n gasheer aan te stel wat die wyn sal skink en die Afikomen (Nagmaal-brood) sal breek. (Wenk: as hy in die middel sit dan is hy binne bereik van al die gaste aan tafel).
By die tafels: Ons gaan in twee rye om die kos-tafels beweeg en twee opskeplepels in elke bak plaas sodat honger mense nie te lank hoef te wag nie J.
Let wel: die voedsel word verwyder ’n kwartier vóórdat die Nagmaal bedien word, en die eetgerei sodra gaste klaar geëet het.
Ons vra asseblief die mans om te help om die tafels en stoele te verwyder ná die afloop van die byeenkoms (hierdie boekie maak voorsiening vir groepe, sommige reëlings is nie van toepassing by ’n huis-byeenkoms nie).
Welkom en aankondigings
Die Nagmaal is die fokus van vanaand en daarná word daar nie weer geëet of gedrink nie. Dis nie net die Joodse tradisie nie, ons lees in 1 Kor 11:24+25 dat Jeshua dieselfde gedoen het, en ons probeer juis sy navolgers wees. Die smaak van die Afikomen moet die laaste ding wees wat u onthou van die aand…
Ons bedien geen nagereg of koffie ná die maaltyd nie, omdat die Nagmaal die hoogtepunt van die aand is. Ons fokus op ons verhouding met God en sy Verbond wat hernu is deur Jeshua.
• Gasvrou 1. Jeshua, die Lig van die wêreld
Shofar Blaser 2. Kondig aan dat Fees begin: Blaas die shofars
(Kinders kan ook ’n beurt kry om die shofar te blaas).
• Leser 1 3. Die Shema: Ons Nuwe Verbonds-verklaring
Shema Yishra’el, Jahweh Eloheynu, Jahweh echad
Hoor Israel, Jahweh is ons God, Jahweh alleen
ברוך שם כּבוד מלכותו לעולם ועד
Baroeg shem kevod malgoeto le’olam wa’ed.
• Leser 2 4. Die vier bekers wyn
5. Die Pasga-gebed
Geseënd is U, Jahweh ons God, wat ons afsonder deur U gebooie. En U het ons geskenk, Jahweh ons God, met liefde, die bestemde tye vir vreugde, feesdae en tye vir blydskap: hierdie feesdag van Pasga, die tyd van ons vryheid, ’n afge-sonderde byeenkoms ter gedagtenis aan die uittog uit Egipte.
• Leser 4 6. Skoon hande en rein harte
Hierdie gedeelte van die Seider verwys na die priester wat sy hande en voete moes was in die waskom voordat hy die offers gebring het, of die Mees Heilige Plek (“Allerheiligste”) binne gegaan het.
Dit was heel waarskynlik op hierdie stadium van die Seider dat Jeshua sy dissipels se voete gewas het.
Ons gaan nou ons hande was. Was die hande van jou eggenoot of ’n ander persoon en seën hulle terwyl jy dit doen (dis ’n goeie geleentheid om sake reg te maak met iemand vóór die Nagmaal, indien nodig…).
(Alternatief kan voete gewas word, soos wat Jeshua ons ’n voorbeeld gestel het en ook beveel het – Joh. 13:14. Die opdrag word vertolk as ’n gebod om ander te dien in nederigheid, mense wat dit doen ontvang gewoonlik ’n seën).
• Leser 1 7. Nuwe lewe vanuit trane
God skep en onderhou lewe. Dit is nou lente in Jerusalem, en die groen groente verteenwoordig lente en nuwe lewe.
Maar die lewe vir die kinders van Israel in Egipte was vol van lyding en trane, voorgestel deur hierdie soutwater. (Lig soutwater op)
• Leser 2 8. Die vier vrae
8.1: Ander aande eet ons enige brood, hoekom eet ons vanaand net matzo?
Hierdie gebreekte matzo word die Afikomen genoem en dit simboliseer die Pasga-lam. Afikomen beteken “Die Een wat Kom” en dit verwys na die Messias wat gaan kom. Die Afikomen word weggesteek en teruggebring aan die einde van die Seider as die belangrikste deel van die maaltyd. Dit beeld uit op ‘n wonderbaarlike wyse die dood, graf, opstanding en wederkoms van ons Messias.
(Die Afikomen is afgesonder en word gebruik tydens Nagmaal, behandel dit asseblief met die grootste respek)
8.2: Ander aande eet ons allerhande groente,
oekom eet ons vanaand bitter kruie?
God wil hê dat ons moet onthou wat gebeur het in Egipte, en wanneer ons ons sintuie gebruik dan onthou ons dit beteer.
8.3: Ander aande doop ons ons voedsel nie eens een keer nie, hoekom doop ons ons voedsel twee keer vanaand, eers die groente in die soutwater, en nou die matzo, met die bitter kruie daarop, in die charoset?
Die kinders van Israel moes klei stene maak en stede bou vir Faroe. Hierdie garoeset [Lig die charoset] herinner ons aan die klei en die stene. Dit word gemaak van appel, heuning, neute en wyn. Die soet appelmengsel herinner ons daaraan dat selfs die bitterste omstandighede versoet word deur die hoop wat ons het in God.
Die verraad van Judas was bitter vir Jeshua, nogtans het hy die geniet om die Pasgamaal saam met sy dissipels te eet voordat hy gely het (Luk. 22:15)
Ons plaas nou, vir ’n tweede keer, ‘n bietjie van die bitter kruie op ons stukkie matzo plaas. Maar hierdie keer doop ons die matzo, met die bitter kruie daarop, in die charoset.
8.4: Die Israeliete het gestaan tydens die eerste Pesag toe hulle Egipte verlaat het, hoekom het Jeshua en sy dissipels gelê en eet toe hulle die Pasga gevier het tydens hul Laaste Avondmaal?
Met die eerste Pasga het die Israeliete gestaan en haastig geëet. Slawe moes staan en hul meesters bedien. Ná hulle vrymaking het dit gewoonte geword onder die Israeliete dat hulle gelê het wanneer hulle die Pasga geëet het, omdat dit vryheid simboliseer. Dit verklaar ook hoe Jehoganan teen Jeshua se bors gelê aan die tafel toe hy gedraai het om met Hom te praat, omdat hy voor Jeshua gelê het.
Leser 2: Joh 8:36 As die Seun julle dan vrygemaak het, sal julle waarlik vry wees.
• Leser 3 10. Die tweede beker - die Beker van Bevryding
Die storie van Pasga is ‘n storie van slawerny en bevryding. Dis ‘n storie van hoop wat nie beskaam word nie, ’n storie van ‘n God wie se verbonde ewig is. Hashem het die land Israel belowe aan Abraham, Jietsgak en Ja'akov, maar hul nageslag was slawe in Egipte. In Egipte is hulle verdruk en aan slawediens onderwerp. Hul kinders is vermoor. In hul nood het hul uitgeroep na God. Hy het hulle gebede verhoor en Mosheh gestuur om hulle uit te lei.
Laat ons ons bekers ‘n tweede keer vul (maar moet nog nie drink nie). ‘n Beker met wyn is ‘n simbool van vreugde, en ons is ook gevul met groot vreugde vir ons verlossing. Maar verlossing het gekom teen ‘n prys. Mense het gesterf sodat die volk van God verlos kon word van slawerny. Jeshua het gesterf sodat ons verlos kan word van die slawerny van sonde. En baie mense het gesterf, en baie meer gaan sterf in hul sonde, omdat hulle Jeshua verwerp.
1. Bloed! 2. Paddas! 3. Luise! 4. Steekvlieë! 5. Pestilensie! 6. Swere! 7. Hael! 8. Sprinkane! 9. Duisternis! 10. Dood van die eersgeborenes!
• Leser 2 11. Die Pasgalam: Gered deur sy uitgestrekte arms
1Kor 5:7: Verwyder dan die ou suurdeeg, sodat julle ‘n nuwe deeg kan wees — in ooreenstemming daarmee dat julle ongesuurd is — want ook ons Paaslam is vir ons geslag, naamlik Messias.
• Spreker 12. Die Pasgamaaltyd.
Ons wil die Nagmaal en Jeshua se gebed vir sy dissipels nie té laat doen nie, ter wille van diegene wat vroeër moet gaan.
• Gasheer 13. Nagmaal
1Kor 11:26 Want so dikwels as julle hierdie brood eet en hierdie beker drink, verkondig julle die dood van Jeshua totdat Hy kom.
Laat ons nou ’n stukkie van die Afikomen eet terwyl ons die gebroke liggaam van die Lam van God, wat die sonde van die wêreld wegneem, in gedagte hou.
(Luk 22:19, 1Kor 11:23-24).
Let wel: Die Afikomen is heilig (omdat dit toegewy is vir die Nagmaal) en moet as sodanig met respek hanteer word. Indien daar oorbly kan dit gebruik word in Nagmaal, of dit moet verbrand word op ’n skoon plek (die Bybelse voorskrif vir heilige voedsel wat nie geëet word nie).
1Kor 10:16 Die beker van danksegging wat ons met danksegging seën, is dit nie die gemeenskap met die bloed van Messias nie? Die brood wat ons breek, is dit nie die gemeenskap met die liggaam van Messias nie?
Net so neem Hy ook die beker na die maaltyd en sê:
Laat ons nou hierdie beker drink tot gedagtenis van ons Verbond met Jeshua.
(Mat 26:27+28, Luk 22:20, 1Kor 11:25+26)
14. Messiaanse dans / Musiekvideo (opsioneel)
Daar kan met ’n Messiaanse dans bedien word met die kruisiging as tema, of ’n musiekvideo kan gespeel word om gaste kans te gee om daaroor te reflekteer.
• Leser 1 15. Die beker van Elia: Berei die weg van Elohiem
• Gaste in beurte 16. Jeshua se Gebed vir sy dissipels
Dit was aan die einde van die maaltyd dat Jeshua die gebed in Joh. 17 gebid het vir sy dissipels. Ons gaan nou daardie gebed lees, en ook bid vir die vrede van Jerusalem:
v2 soos U Hom mag oor alle vlees gegee het, sodat Hy aan almal wat U Hom gegee het, die ewige lewe kan gee. v3 En dit is die ewige lewe, dat hulle U ken, die enige waaragtige God, en Jeshua die Messias wat U gestuur het.
v4 Ek het U verheerlik op die aarde. Die werk wat U My gegee het om te doen, het Ek volbring. v5 En nou, Vader, verheerlik My by Uself met die heerlikheid wat Ek by U gehad het voordat die wêreld was. v6 Ek het u Naam geopenbaar aan die mense wat U My uit die wêreld gegee het. Hulle het aan U behoort, en U het hulle aan My gegee, en hulle het u woord bewaar.
v7 Nou weet hulle dat alles wat U My gegee het, van U kom. v8 Want die woorde wat U My gegee het, het Ek aan hulle gegee; en hulle het dit ontvang en waarlik erken dat Ek van U uitgegaan het, en hulle het geglo dat U My gestuur het.
v9 Ek bid vir hulle; Ek bid nie vir die wêreld nie, maar vir die wat U My gegee het, omdat hulle aan U behoort. v10 En alles wat myne is, is uwe; en wat uwe is, is myne; en Ek is in hulle verheerlik.
v11 En Ek is nie meer in die wêreld nie, maar hulle is in die wêreld; en Ek kom na U toe. Heilige Vader, bewaar in u Naam die wat U My gegee het, sodat hulle een kan wees net soos Ons. v12 Toe Ek saam met hulle in die wêreld was, het Ek hulle in u Naam bewaar. Oor die wat U My gegee het, het Ek gewaak; en nie een van hulle het verlore gegaan nie, behalwe die seun van die verderf, sodat die Skrif vervul sou word. v13 Maar nou kom Ek na U toe; en Ek spreek hierdie dinge in die wêreld, sodat hulle my blydskap volkome in hulle kan hê.
v14 Ek het hulle u woord gegee, en die wêreld het hulle gehaat, omdat hulle nie van die wêreld is nie, net soos Ek nie van die wêreld is nie. v15 Ek bid nie dat U hulle uit die wêreld wegneem nie, maar dat U hulle van die Bose bewaar. v16 Hulle is nie van die wêreld nie, net soos Ek nie van die wêreld is nie.
v17 Heilig hulle in u waarheid; u woord is die waarheid. v18 Soos U my gestuur het in die wêreld, het Ek ook hulle in die wêreld gestuur. v19 En Ek heilig Myself vir hulle, sodat hulle ook in waarheid afgesonder kan wees.
v20 Maar Ek bid nie vir hulle alleen nie, maar ook vir die wat deur hulle woord in My sal glo— v21 dat almal een mag wees net soos U, Vader, in My en Ek in U; dat hulle ook in Ons een mag wees, sodat die wêreld kan glo dat U My gestuur het. v22 En Ek het hulle die heerlikheid gegee wat U My gegee het, sodat hulle een kan wees, net soos Ons een is. v23 Ek in hulle en U in My, sodat hulle volkome een kan wees; en dat die wêreld kan weet dat U My gestuur het, en hulle liefgehad het net soos U My liefgehad het.
v25 Regverdige Vader, al het die wêreld U nie geken nie, tog het Ek U geken, en hulle hier het erken dat U My gestuur het. v26 En Ek het u Naam aan hulle bekend gemaak en sal dit bekend maak, sodat die liefde waarmee U My liefgehad het, in hulle kan wees, en Ek in hulle.
17. Die Loflied (Hillel)
• Leser 2 18. Die vierde beker – die Beker van Lofprysing
Die vierde beker word die Beker van Lofprysing genoem omdat dit gedrink word nadat die Hallel gesing is. Die Hallel is ’n loflied wat bestaan uit ses psalms, vanaf Psalm 113 tot Psalm 118.
• “Ouderling” 19. Die Priesterlike Seën (Birkat Kohaniem)
• Leser 3 20. Afsluiting
Ons bedank u dat u hierdie ongelooflike gebeurtenis saam met ons gevier het!
Laat ons ons feesviering afsluit met die tradisionele wens dat ons die Pasga volgende jaar in Jerusalem kan vier:
Die sogenaamde “Bybelse feeste” is almal afsprake met God (die Hebreeuse woord “mo’ed” verwys na ’n spesifieke bestemde tyd. Hulle verteenwoordig belangrike gebeure in God se handelinge met ons as mense:
Paasfees (Pesag): Die Nuwe Verbond
Ongesuurde brood (HaMotzi) Oorwinning oor dood en siekte
Eerstelinggerf (Biekkoerim): Opstanding van Jeshua
Pinkster (Shawoe’ot): Heilige Gees uitgestort
Trompette (Jom Teroe’ah): Wederkoms van Jeshua
Versoendag (Jom Kieppoer): Oordeelsdag
Loofhuttefees (Soekkot): Messiaanse Era / Vrederyk
1Kor 15:20-23 Maar nou, die Messias is opgewek uit die dode; hy het die eersteling geword van die wat ontslaap het. Want aangesien die dood deur ‘n mens is, is die opstanding van die dode ook deur ‘n mens. Want soos hulle almal in Adam sterwe, so sal hulle ook almal in die Messias lewend gemaak word; maar elkeen in sy eie orde: as eersteling die Messias, daarna die wat aan die Messias behoort by sy koms.
Vir diegene wat ‘n Eerstelinggerf (of enige ander) offergawe wil bring om die bediening van Moadim Messiaanse Sending te ondersteun, ons bankbesonderhede op laaste bladsy van boekie.
Die gaste sal wil weet hoe lank dit min of meer gaan duur. Die storie self behoort nie langer as ’n uur te neem nie – mits mense nie veel tussenin gesels nie. Vanaf die begin van die Nagmaal tot die afsluiting is omtrent ’n halfuur. Indien u nie by die huis is nie en nog moet opruim kan u ten minste nog 45 minute toelaat. Daarvolgens kan u bepaal hoeveel tyd u vir die maaltyd gaan hê (ten minste darem 45 minute).
Dit gee u ’n absoluut minimum duur van 3 ure, dit gaan egter baie veiliger wees om vir 3½ ure te beplan.
Uit die aard van die saak wil mens so vroeg as moontlik begin, maar die fees self begin eers ná sononder (omtrent 18:30 in Suid-Afrika). U kan die verwelkoming, voorbereiding (bladsy 3 en 4) en aankondigings vooraf doen om tyd te spaar.
Laat mense hul eie eetgerei bring en by hul huise gaan was (as hulle dit wil was moet hulle dit onmiddelik was soos wat hulle klaar geëet het).
Die volgende items word benodig vir die Pasga-seider:
1. ’n “Seiderbord” met bakkies of bordjies vir die voedsel-simbole van die Pasgamaal
5. Afskrifte van hierdie Haggadah
6. Kerse: tradisionele word twee kerse gebruik, maar baie Messiaanse gelowiges gebruik ’n menorah, wat ’n verwysing is na Jeshua en die Heilige Gees.
7. En natuurlik – kos vir die feesmaal. Kosher natuurlik, tydens Pasga beteken dit ook sonder enige suurdeeg. Skaapvleisgeregte word dikwels bedien tydens die Pasga-seider om ons te herinner aan die Pasgalam.
Let wel: Nagereg en koffie word afgeraai, want dit was nie deel van die Pasga-maal nie, en dit neem ook die aandag weg van die Nagmaal. Die fokus van hierdie fees is afsondering en herinnering van die Verbond – nie ydele praatjies nie.
Resep vir charoset (gekapte appelmengsel op die seiderbord)
U kan egter enige bord (selfs ’n skinkbord) gebruik en die voedsel-simbole in bakkies of pierings of netso op die bord plaas (u kan ook ’n spesiale Seiderbord maak of koop). Jy kan óf klein bietjies van die voedsel-items op die Seiderbord plaas en dan ekstra bakkies met genoeg groente en charoset op die tafel plaas, óf bakkies wat genoeg groente en charoset bevat vir al die gaste op die Seiderbord plaas en dit dan aanstuur tydens die seider.
1. Bitter kruie en groente (maror).
4. Charoset (’n mengsel van gekapte appels, neute en kaneel, natgemaak met wyn). Dit simboliseer die modder waarmee die kinders van Israel stene mee moes maak vir Faroah se slawedrywers.
Materiaal kan gedruk en vers prei word, maar sonder veranderings en met erkenning aan Moadim Messiaanse Sending.
Baie dankie, seënwense en shalom! :-)
© 2017 Moadim Messiaanse Sending: Gerhard Groenewald.